মনে রাখবেন, আপনার দেয়া উপহারটি বাবাকে মনে করিয়ে দিবে যে, আপনি বাবাকে ভুলে যাননি। তাই উপহারটিতে থাকতে পারে বাবাকে নিয়ে লেখা কোনো উক্তি। অনেক সময় ভয়ে বা লজ্জায় হয়তো বাবাকে বলা হয়নি, ‘ভালোবাসি তোমাকে বাবা’। প্রবাসজীবনে তাই আজ বড্ড মনে পড়ছে বাবাকে। ফোন করে অথবা ভিডিও কনফারেন্সে জানিয়ে দিন বাবাকে আপনার না-বলা কথাটি। টাকা পাঠিয়ে দিতে পারেন তার খরচের জন্য। কিনে দিতে পারেন তার প্রিয় রবীন্দ্রনাথ, শরৎচন্দ্র অথবা মানিক বন্দ্যোপাধ্যায়ের বই। যার প্রতি পৃষ্ঠাজুড়ে বাবা খুঁজে পাবেন তার আদরের সন্তানকে। আর যাদের বাবা পৃথিবী ছেড়ে চলে গেছেন। তাদের হয়তো কষ্ট লাগবে বেশি। পরপারে যাতে তারা সুখে শান্তিতে থাকতে পারেন তাই তাদের জন্য প্রার্থনা করা উচিত সকলের।